stanford-oval/wikipedia huggingface dataset:
รายชื่อละครโทรทัศน์ทางสถานีโทรทัศน์ช่องพีพีทีวี
ละครที่ออกอากาศปี 2558-ปัจจุบัน > ปี 2563 > วันพุธ - วันพฤหัสบดี เวลา 21.30 - 22.30 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| เล่ห์เกมรัก | 17 มิถุนายน พ.ศ. 2563 - 10 กันยายน พ.ศ. 2563 |  ยุกต์ ส่งไพศาล เอสเธอร์ สุปรีย์ลีลา โชคชัย บุญวรเมธี ศศิญรัศมิ์ อนุศิลป์ สุกวิณ แก้วพิกุล ชวินโรจน์ ลิขิตเจริญสกุล พิมพ์ชนก โพธิ์ธนพนต์ | บริษัท อินไซท์ เทคโนโลยี จำกัด |
| Fleet Of Time กาลครั้งหนึ่งรักของเรา | 16 กันยายน พ.ศ. 2563 - 2 ธันวาคม พ.ศ. 2563 (วันที่ 28 ตุลาคม, 5 - 11 พฤศจิกายน พ.ศ. 2563 งดออกอากาศ) |  ธิติ มหาโยธารักษ์ อังศุมาลิน สิรภัทรศักดิ์เมธา ณัฐสิทธิ์ โกฏิมนัสวนิชย์ ชัชชวิศ เตชะรักษ์พงศ์ สุพิชชา สุบรรณพงษ์ | บริษัท อาร์ท็อป มีเดีย ไทยแลนด์ จำกัด |
| นอนบ้านเพื่อนเดอะซีรีส์ ภาคไทยแลนด์ 4.0 | 3 ธันวาคม พ.ศ. 2563 - 6 มกราคม พ.ศ. 2564 |  ภพธร สุนทรญาณกิจ ธนกฤต พานิชวิทย์ อิศรา กิจนิตย์ชีว์ ปองกูล สืบซึ้ง ดีใจ ดีดีดี กรภพ จันทร์เจริญ อภิษฎา เครือคงคา ทัชชกร บุญลัภยานันท์ วัชระ สุขชุม มรกต หลิว อรวิภา อัศวนิก | บริษัท กู๊ด ดีล เอ็นเตอร์เทนเมนท์ จำกัด ไลน์ ประเทศไทย |
ละครที่ออกอากาศปี 2558-ปัจจุบัน > ปี 2564 > วันจันทร์ - วันอังคาร เวลา 21.30 - 22.45 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| ธิดาซาตาน | 19 เมษายน พ.ศ. 2564 - 3 สิงหาคม พ.ศ. 2564  (วันที่ 17 พฤษภาคม, 2 สิงหาคม พ.ศ. 2564 งดออกอากาศ) |  มาเรีย เฮิร์ชเลอร์ เทีย ทวีพาณิชย์พันธุ์ ลาภิสรา อินทรสูต กิระนา จัสมิน ชูว์เทอร์ ณัทธนพล ทินโรจน์ | บริษัท กันตนา โมชั่น พิคเจอร์ส จำกัด |
| หว่อ อ้าย หนี่ เธอที่รัก | 9 สิงหาคม พ.ศ. 2564 - 26 ตุลาคม พ.ศ. 2564 |  ฌอห์น จินดาโชติ ภัทรศยา เครือสุวรรณศิริ ศักดิ์สิทธิ์ เวชสุภาพร ซอ จียอน ปรียาดา สิทธาไชย รัศมีแข ฟ้าเกื้อล้น ญาณี จงวิสุทธิ์ อรอนงค์ ปัญญาวงศ์ ดารัณ ฐิตะกวิน | บริษัท เจ เอส แอล โกลบอล มีเดีย จำกัด |
| The Messenger กามเทพผิดคิว | 1 พฤศจิกายน พ.ศ. 2564 - 7 กุมภาพันธ์ พ.ศ. 2565 (วันที่ 13,27-28 ธันวาคม พ.ศ. 2564, 3-4 มกราคม พ.ศ. 2565 งดออกอากาศ) |  ชาคริต แย้มนาม ศิรพันธ์ วัฒนจินดา ดนัย จารุจินดา ศุภนาฎ จิตตลีลา ณัฏฐ์ ทิวไผ่งาม สุธิตา ชนะชัยสุวรรณ | บริษัท อันดา 99 จำกัด |
ละครที่ออกอากาศปี 2558-ปัจจุบัน > ปี 2564 > วันพุธ - วันพฤหัสบดี เวลา 21.30 - 22.45 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| Mother เรียกฉันว่า... แม่ | 17 กุมภาพันธ์ พ.ศ. 2564 - 18 มีนาคม พ.ศ. 2564 |  เขมนิจ จามิกรณ์ ชุติมา ทีปะนาถ มาชิดา สุทธิกุลพานิช เพ็ญพักตร์ ศิริกุล อาภาศิริ นิติพน เจตสุภา เครือแตง ดริสา การพจน์ สุทธิรักษ์ ทรัพย์วิจิตร นัตธนนท์ ปิ่นโรจน์กีรติ | บริษัท เจ เอส แอล โกลบอล มีเดีย จำกัด ไลน์ ประเทศไทย |
| In time with you ถึงห้ามใจก็จะรัก | 24 มีนาคม พ.ศ. 2564 - 27 พฤษภาคม พ.ศ. 2564 |  อารักษ์ อมรศุภสิริ มนชนก แสงฉายเพียงเพ็ญ ชินวุฒ อินทรคูสิน ณัฐจารี หรเวชกุล วชิรวิชญ์ ชีวอารี | บริษัท อาร์ท็อป มีเดีย ไทยแลนด์ จำกัด |
| แพศยา | 2 มิถุนายน พ.ศ. 2564 - 19 สิงหาคม พ.ศ. 2564 |  อรจิรา แหลมวิไล รักษ์ณภัค วงศ์ธนทัศน์ อินทัช เหลียวรักวงศ์ เจสัน ยัง พิมรา เจริญภักดี ศิริศิลป์ โชติวิจิตร ชานนท์ อักขระชาตะ แอนดรูว์ โคนินทร์ | บริษัท บานไม่รู้โรย โปรดักชั่นเฮ้าส์ จำกัด |
| ลวงฆ่าล่ารัก | 25 สิงหาคม พ.ศ. 2564 - 17 พฤศจิกายน พ.ศ. 2564 (23 กันยายน พ.ศ. 2564 งดออกอากาศ) |  พศุตม์ บานแย้ม สาวิกา ไชยเดช ณัฐ ศักดาทร | บริษัท ดีมาก โปรดั่กชั่นส์ จำกัด |
| เกมรักเกมพยาบาท | 18 พฤศจิกายน พ.ศ. 2564 - 23 กุมภาพันธ์ พ.ศ. 2565 (วันที่ 29-30 ธันวาคม พ.ศ. 2564, 5-6 มกราคม พ.ศ. 2565 งดออกอากาศ) |  อัชชา นามปาน อุษามณี ไวทยานนท์ เพ็ญพักตร์ ศิริกุล มาลินี แอดเดอเลด โคทส์ ประชากร ปิยะสกุลแก้ว เกศริน เอกธวัชกุล ชิดจันทร์ ห่ง อัศนัย เทียนทอง | บริษัท จีเอ็มเอ็ม สตูดิโอส์ จำกัด |
ละครที่ออกอากาศปี 2558-ปัจจุบัน > ปี 2564 > วันศุกร์ เวลา 23.15 - 23.55 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| บางกอก ซีโร่ | 1 ตุลาคม พ.ศ. 2564 - 3 ธันวาคม พ.ศ. 2564 |  เอกวัฒน์ นิรัตน์วรปัญญา กมลวัชรธรรม สุวิทยาวัฒน์ อนงค์นาถ ยูสานนท์ ดุจดาว วัฒนปกรณ์ สุเมธ องอาจ | บริษัท เมเจอร์ ซีนีเพล็กซ์ กรุ้ป จำกัด (มหาชน) กองทุนพัฒนาสื่อปลอดภัยและสร้างสรรค์ |
ละครที่ออกอากาศปี 2558-ปัจจุบัน > ปี 2565 > วันพุธ - วันพฤหัสบดี เวลา 21.30 - 22.45 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| จังหวะหัวใจนายสะอาด You are my heart beat | 2 มีนาคม พ.ศ. 2565 - 5 พฤษภาคม พ.ศ. 2565 |  พุฒิชัย เกษตรสิน ดาวิกา โฮร์เน่ จักริน กังวานเกียรติชัย พงศ์ทิวัตถ์ ตั้งวันเจริญ มิณฑิตา วัฒนกุล ธนากร ชินกูล วิรายา ภัทรโชคชัย คารีสา สปริงเก็ตต์ | บริษัท อินไซท์ เอ็นเทอร์เทนเม้นท์ จำกัด Act9 Productions |
| กั๊กนักรักซะเลย Don't touch my dad | 18 สิงหาคม พ.ศ. 2565 - 10 พฤศจิกายน พ.ศ. 2565 |  ธีรภัทร์ สัจจกุล มนัสนันท์ พันเลิศวงศ์สกุล นิโคล เทริโอ ณัฐรัฐ โมริส เลอกรอง วิชยุตม์ ลิ่มรัตนะมงคล มนสภรณ์ ชาญเฉลิม ชนิษฎา วอน เดอ ลูว ณัฐธยาน์ องค์ศรีตระกูล กฤษณ์ เศรษฐธำรง ภัสสร เหลียวรักวงศ์ จิราวัฒน์ วชิรศรัณย์ภัทร กาญจนาพร ปลอดภัย กษิดิ์เดช หงส์ลดารมภ์ ปรียาดา สิทธาไชย | บริษัท มะยม มหานิยม โปรดักชั่น จำกัด |
ละครที่ออกอากาศปี 2558-ปัจจุบัน > ปี 2566 > วันพุธ - วันพฤหัสบดี เวลา 21.45 - 22.50 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| หลงเงา The Demon | 15 กุมภาพันธ์ พ.ศ. 2566 - 4 พฤษภาคม พ.ศ. 2566 |  อินทัช เหลียวรักวงศ์ คีรติ มหาพฤกษ์พงศ์ ภัทร ฉัตรบริรักษ์ มิเชล เบอร์แมน ชรัฐฐา อิมราพร ศุภสิทธิ์ ชินวินิจกุล ภัทรชนน อ่อนสะอาด คณิศ ปิยะปภากรกูล พงษ์พิสุทธิ์ ผิวอ่อน พิศมัย วิไลศักดิ์ ธีรพงศ์ เหลียวรักวงศ์ พิมพ์พรรณ ชลายนคุปต์ | บริษัท เอ็น ชานเนล (ไทยแลนด์) จำกัด |
| ปาฏิหาริย์กาลเวลา The secret of moment | 10 พฤษภาคม พ.ศ. 2566 - 3 สิงหาคม พ.ศ. 2566 |  อนุวัฒน์ ชูเชิดรัตนา คะนึงนิจ จักรสมิทธานนท์ สุประวัติ ปัทมสูต สราวุฒิ มาตรทอง พาทิศ พิสิฐกุล วรรณปิยะ ออมสินนพกุล ศุกล ศศิจุลกะ ขวัญฤดี กลมกล่อม สุพจน์ จันทร์เจริญ กุลมาศ สารสาส ศรัณยู วินัยพานิช | บริษัท สามัญการละคร จำกัด |
| ปาฏิหาริย์รัก The Infinite Love | 9 สิงหาคม พ.ศ. 2566 - 26 ตุลาคม พ.ศ. 2566 |  พุฒิชัย เกษตรสิน ฝนทิพย์ วัชรตระกูล ยุกต์ ส่งไพศาล วิริฒิพา ภักดีประสงค์ รัตน์ฟ้า ไชยชื่นจิตต์ อาภาศิริ นิติพน มณีรัตน์ คำอ้วน ณัชพล รัตนมงคล สมชาย เข็มกลัด สุปราณี เจริญผล วสุ แสงสิงแก้ว จันจิรา จันทร์พิทักษ์ชัย | บริษัท หก สี่ เอี่ยว จำกัด |
ละครที่ออกอากาศซ้ำ > วันจันทร์ - วันศุกร์ เวลา 08.00 - 09.25 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| รัตนาวดี | 19 ธันวาคม พ.ศ. 2559 – 9 มกราคม พ.ศ. 2560 |  กรรณ สวัสดิวัตน์ ณ อยุธยา ญีน่า ซาลาส | บริษัท ศรีคำรุ้ง โปรดักชั่น จำกัด |
ละครที่ออกอากาศซ้ำ > วันจันทร์ - วันอังคาร เวลา 09.30 - 10.30 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| หว่อ อ้าย หนี่ เธอที่รัก | 22 สิงหาคม พ.ศ. 2565 - 8 พฤศจิกายน พ.ศ. 2565 |  ฌอห์ณ จินดาโชติ ภัทรศยา เครือสุวรรณศิริ ศักดิ์สิทธิ์ เวชสุภาพร | บริษัท เจ เอส แอล โกลบอล มีเดีย จำกัด |
| The Messenger กามเทพผิดคิว | 14 พฤศจิกายน พ.ศ. 2565 - 31 มกราคม พ.ศ. 2566 |  ชาคริต แย้มนาม ศิรพันธ์ วัฒนจินดา ดนัย จารุจินดา ศุภนาฎ จิตตลีลา ณัฏฐ์ ทิวไผ่งาม สุธิตา ชนะชัยสุวรรณ | บริษัท อันดา 99 จำกัด |
| In time with you ถึงห้ามใจก็จะรัก | 6 กุมภาพันธ์ พ.ศ. 2566 - 11 เมษายน พ.ศ. 2566 |  อารักษ์ อมรศุภศิริ มนชนก แสงฉายเพียงเพ็ญ | บริษัท อาร์ท็อป มีเดีย ไทยแลนด์ จำกัด |
| ปริศนา | 24 เมษายน พ.ศ. 2566 - 10 กรกฎาคม พ.ศ. 2566 |  ศรราม เทพพิทักษ์ สุษมา กิติยากร ณ อยุธยา | บริษัท มั่งมีศรีสุข โปรดักชั่น จำกัด |
| เจ้าสาวของอานนท์ | 11 กรกฎาคม พ.ศ. 2566 – 23 ตุลาคม พ.ศ. 2566 |  โทนี่ รากแก่น เอสเธอร์ สุปรีย์ลีลา | บริษัท มั่งมีศรีสุข โปรดักชั่น จำกัด |
ละครที่ออกอากาศซ้ำ > วันพุธ - วันพฤหัสบดี เวลา 21.40 - 22.45 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| วุ่นรักนักข่าว | 11 พฤษภาคม พ.ศ. 2565 - 17 สิงหาคม พ.ศ. 2565 |  แอนดริว เกร้กสัน วรนุช ภิรมย์ภักดี ทรงสิทธิ์ รุ่งนพคุณศรี ณัฐ ศักดาทร ปนัดดา วงศ์ผู้ดี วิวิศน์ บวรกีรติขจร มาริสา แอนนิต้า เขมรัชต์ สุนทรนนท์ นิภาภรณ์ ฐิติธนการ | บริษัท ทีวี ธันเดอร์ จำกัด |
| มนตรามหาเสน่ห์ | 16 พฤศจิกายน พ.ศ. 2565 - 9 กุมภาพันธ์ พ.ศ. 2566 |  ธนา สุทธิกมล ปุณยาพร พูลพิพัฒน์ ณัฐวัฒน์ เปล่งศิริวัธน์ กรรณาภรณ์ พวงทอง ณัชพล รัตนมงคล อธิชนัน ศรีเสวก พริมรตา เดชอุดม รัดเกล้า อามระดิษ สุคนธวา เกิดนิมิตร อำภา ภูษิต | บริษัท หก สี่ เอี่ยว จำกัด |
แหล่งข้อมูลอื่น

PPtv Thailand : th-th.facebook.com
PPTVHD 36 : twitter.com
ซีรีส์เกาหลีล๊อตใหม่ ประจำเดือน พฤษภาคม 2014 ที่ PPTV ช่อง 36 : emresanli.com[ลิงก์เสีย]
ฮิอิรากิ

ฮิอิรากิ (ญี่ปุ่น: 柊; โรมาจิ: hiiragi) อาจหมายถึง
ฮิอิรากิ (พืช) - พืชชนิดหนึ่งที่พบในเอเชียตะวันออก
ฮิอิรากิ (ซิงเกิล) - ซิงเกิลของวงดนตรี Do As Infinity
อาโออิ ฮิอิรากิ - นักวาดการ์ตูนชาวญี่ปุ่น
รุมิ ฮิอิรากิ - นักแสดงชาวญี่ปุ่น
ฮิอิรากิ คางามิ และ ฮิอิรากิ สึคาสะ - ตัวละครจากการ์ตูนเรื่อง ลัคกี้ สตาร์
ฮิอิโระ อิชิบาชิ

| ฮิอิโระ อิชิบาชิ |
| --- | --- |
石橋 陽彩
เกิด:  (2004-08-24) 24 สิงหาคม ค.ศ. 2004 (20 ปี) จังหวัดจิบะ ประเทศญี่ปุ่น
อาชีพ: นักพากย์, นักแสดง, นักร้อง
ปีปฏิบัติงาน: ค.ศ. 2020 – ปัจจุบัน
องค์การ: อาเวกซ์พิกเจอร์
ฮิอิโระ อิชิบาชิ (ญี่ปุ่น: 石橋 陽彩; โรมาจิ: Ishibashi Hiiro, เกิด 24 สิงหาคม 2004) เป็น นักพากย์ นักแสดง และ นักร้อง ชาวญี่ปุ่น เกิดที่จังหวัดจิบะ สังกัดค่ายอาเวกซ์พิกเจอร์
อดีตนักเรียน Avex Artist Academy
เฉลว

เฉลว
เฉลว หรือ ฉลิว ภาษาถิ่นพายัพว่า ตาเหลว หรือ ตาแหลว และภาษาถิ่นใต้ว่า กะหลิว เป็นเครื่องหมายทำด้วยเส้นตอกไม้ไผ่หรือหวายเส้น หักขัดกันเป็นมุม ตั้งแต่สามมุมขึ้นไป โบราณใช้เฉลวในงานต่าง ๆ ดังนี้
ใช้แสดงบอกสัญลักษณ์ว่าเป็นร้านขายของ
ใช้แสดงบอกสัญลักษณ์ว่าเป็นที่ตั้งด่านเก็บภาษี
ใช้บอกอาณาเขตการจับจองที่นาโดยการปักเฉลวไว้ที่สี่มุมของที่ที่ตนเป็นเจ้าของ
ปักไว้ที่ที่แสดงว่าเป็นบริเวณที่หวงห้ามต่าง ๆ หรือบอกเตือนให้ระวังอันตราย
ใช้ในการแพทย์แผนโบราณ ว่ากันว่าหม้อที่บรรจุยาถ้าไม่ลงคาถามีเฉลวปักกันไว้ เมื่อผ่านบ้านหมออื่นหรือคนหรือสิ่งใดที่ถือ อาจทำให้เครื่องยาที่มีอยู่ในนั้นเสื่อมคุณภาพหายความศักดิ์สิทธิ์ หรือกันไม่ให้ใครเติมอะไรลงไปหรือกันอะไรที่จะไปทำลายยาให้เสียไป ดังนี้จึงต้องปักเฉลวไว้ เวลาคลอดลูกอยู่ไฟโบราณก็มีการปักเฉลวด้วย นอกจากปักเฉลวแล้วยังมีการเสกคาถาอาคมลงยันต์บนเฉลวที่ใช้ปักหม้อยาด้วย ซึ่งคาถาจะแตกต่างไปตามแฉกของเฉลวดังนี้
เฉลว 3 แฉก ลงอักขระ มะ อะ อุ หมายถึงขอให้อำนาจพระผู้เป็นเจ้าทั้งหลายจงประสาทพรให้หายป่วย ซึ่งเดิมเป็นความเชื่อของศาสนาพราหมณ์
เฉลว 5 แฉก ลงอักขระพระเจ้า 5 พระองค์คือ นะโมพุทธายะ
เฉลว 8 แฉก ลงอัขระ อิติปิโสแปดทิศทาง
โดยที่เฉลวเป็นเครื่องหมายถึงยันต์หรือสิ่งศักดิ์สิทธิ์ ที่เกี่ยวข้องกับยา  เภสัชกรรมสมาคมแห่งประเทศไทย ในพระบรมราชูปถัมภ์  จึงได้นำมาใช้เป็นส่วนหนึ่งในการทำสัญลักษณ์ของหน่วยงานและสัญลักษณ์ของวิชาชีพเภสัชกรรมอีกด้วย
ในวัฒนธรรมล้านนาจะเรียกเฉลวว่า ตาแหลว มาจาก นกแหลว ซึ่งเป็นนกขนาดใหญ่ชนิดหนึ่ง เปรียบตาแหลวเป็นตาของเหยี่ยวคอยจ้องมองสิ่งเลวร้าย มักเอาไว้กันภูตผีปีศาจ ดังเช่น ชาวลัวะนำตาแหลวไปติดที่ประตูบ้าน ส่วนชาวอาข่าจะติดตาแหลวไว้ประตูของหมู่บ้านเพื่อแยกโลกมนุษย์กับโลกวิญญาณออกจากกัน
ในกฎหมายตราสามดวง บทอัยการลักษณะผัวเมีย กล่าวโทษหญิงมีชู้ว่า "ส่วนหญิงอันร้าย ให้เอาเฉลวปะหน้า ทัดดอกชบาแดงทั้งสองหู ร้อยดอกชบาแดงเป็นมาลัยใส่ศีรษะหรือคอ แล้วให้เอาหญิงนั้นเข้าเทียมแอกข้างหนึ่ง ชายชู้เทียมแอกข้างหนึ่ง ประจานด้วยไถ 3 วัน"
ในบันเทิงคดี

นางกาไวย ตัวละครนางหนึ่งในเรื่อง พระวรวงศ์ ถูกทำโทษด้วยเอาเฉลวปะหน้า ทัดและสวมมาลัยดอกชบา แล้วเทียมแอกประจานด้วยไถ ก่อนถูกฝังทั้งเป็นโผล่ดินเพียงคอและถูกไถไถคอจนถึงแก่ความตาย
แหล่งข้อมูลอื่น

| ด ค กเภสัชกรรม |
| --- | --- | --- |
| วิชาในสาขา เภสัชกรรม |  เภสัชภัณฑ์  เภสัชวิทยา  เคมี  ชีวเคมี  เภสัชพฤกษศาสตร์  เภสัชเวท  เภสัชอุตสาหกรรม  อาหารเคมี  เภสัชกรรม  นิติเภสัชกรรม  บริหารเภสัชกิจ  เภสัชกรรมคลินิก  เภสัชศาสตร์สังคม  เภสัชกรรมโรงพยาบาล  เทคโนโลยีเภสัชกรรม  ชีวเภสัชศาสตร์  เภสัชกรรมชุมชน  พิษวิทยา  เภสัชกรรมปฏิบัติ  |  |
| สัญลักษณ์ |  โกร่งบดยา  เรซิพี (℞)  ถ้วยยาไฮเกีย  ถ้วยตวงยา  เฉลว  กากบาทเขียว  |  |
 เภสัชกรรม  เภสัชศาสตร์  ประวัติ  คณะเภสัชศาสตร์  เภสัชกร  สถานีย่อยเภสัชกรรม
หอแต๋วแตก แหวกชิมิ

| หอแต๋วแตก แหวกชิมิ |
| --- | --- |
กำกับ: พจน์ อานนท์
อำนวยการสร้าง: ธนพล - วิชัย ธนารุ่งโรจน์
นักแสดงนำ: จตุรงค์ พลบูรณ์ เอกชัย ศรีวิชัย ยิ่งศักดิ์ จงเลิศเจษฎาวงศ์ โก๊ะตี๋ อารามบอย วีรดิษฐ์ ศรีมาลัย อาภาพร นครสวรรค์ คชาภา ตันเจริญ ภรัณยู โรจนวุฒิธรรม กรรชัย กำเนิดพลอย ชัยวัฒน์ ทองแสง โซเฟีย ลา
ดนตรีประกอบ: ไจแอนท์ เวฟ
บริษัทผู้สร้าง: ฟิล์ม กูรู (พจน์ อานนท์)  
ผู้จัดจำหน่าย: พระนครฟิลม์
วันฉาย: 6 มกราคม พ.ศ. 2554
ภาษา: ไทย
ทุนสร้าง: 13.5 ล้านบาท
ทำเงิน: 42,500,800 บาท
ก่อนหน้านี้: หอแต๋วแตก แหกกระเจิง
ต่อจากนี้: หอแต๋วแตก แหกมว๊ากมว๊ากกก
ข้อมูลจากสยามโซน
หอแต๋วแตก แหวกชิมิ เป็นภาพยนตร์ไทย เป็นภาพยนตร์ภาคที่ 3 ในภาพยนตร์ชุดหอแต๋วแตก  กำกับภาพยนตร์โดย พจน์ อานนท์ สร้างโดย พระนครฟิลม์ นำแสดงโดย โก๊ะตี๋ อารามบอย, จาตุรงค์ พลบูรณ์, เอกชัย ศรีวิชัย, ยิ่งศักดิ์ จงเลิศเจษฎาวงศ์, โก๊ะตี๋ อารามบอย, วีรดิษฐ์ ศรีมาลัย ร่วมด้วย อาภาพร นครสวรรค์, คชาภา ตันเจริญ, ภรัณยู โรจนวุฒิธรรม, กรรชัย กำเนิดพลอย, ชัยวัฒน์ ทองแสง และ โซเฟีย ลา เริ่มออกฉายวันที่ 6 มกราคม พ.ศ. 2554 ต้อนรับปีใหม่ พ.ศ. 2554 และเป็นภาพยนตร์ล้อเลียนของหนัง แวมไพร์ ทไวไลท์ ภาพยนตร์ทำรายได้ 33.96 ล้านบาท
เนื้อเรื่อง

เจ๊แต๋ว (จาตุรงค์ พลบูรณ์), เจ๊การ์ตูน (ยิ่งศักดิ์ จงเลิศเจษฎาวงศ์) และ มดดำ (เอกชัย ศรีวิชัย) กะเทยสามพี่น้องได้ช่วยปลดปล่อยวิญญาณ อุษามณี ผีนางรำที่ถูกจองจำหลายสิบปีสำเร็จ ชื่อเสียงของเจ๊สามพี่น้องและ แพนเค้ก (โก๊ะตี๋ อารามบอย) ผีคู่บุญเพื่อนซี้ของสามเจ๊โด่งดังจนมีคนเขียนจดหมายมาขอความช่วยเหลือ ให้เจ๊ทั้งสามช่วยมาบริหาร maison la’dolce vita หอพักชายล้วนที่มีความลับแอบแฝง โดยมี แววสวาท (อาภาพร นครสวรรค์) เป็นหัวหน้าหอเก่าผู้กุมความลับทั้งหมด แน่นอนเธอคอยกีดกันบรรดาเจ๊ ๆ ทั้งหลายไม่ให้อยู่ดูแลหอพักนี้ได้ เพราะเธอ กลัวว่าความลับที่เธอปกปิดไว้จะถูกเปิดเผย และ สวนสวาท (คชาภา ตันเจริญ) อดีตหัวหน้าคนดูแลหอ มีนิสัยพูดไทยคำอังกฤษคำ คอยเจ้ากี้เจ้าการทุก ๆ เรื่องที่เกิดขึ้นภายในหอแห่งนี้
ภารกิจใหม่ของสามเจ๊เริ่มต้นด้วยความสงสัย อยากรู้ว่าใครกันที่เขียนจดหมายมาขอความช่วยเหลือ แล้วหอแห่งนี้มีอะไรที่เป็นปริศนาให้ค้นหา สามเจ๊เริ่มภารกิจตั้งแต่คืนแรกที่ไปถึง คำสั่งของแววสวาท คนดูแลหอเก่าที่สั่งห้ามย่างกายเข้าไปในหอแดงโดยเด็ดขาด บวกกับภาพหนุ่ม ๆ ที่วิ่งหนีหัวซุกหัวซุนออกมาจากหอแดงกันในยามค่ำคืน ทำให้สามเจ๊และผีแพนเค้กพยายามทุกวิถีทางที่จะค้นหาความจริงที่แววสวาทพยายามปกปิด
ระหว่างภารกิจแพนเค้กได้เจอกับ แท่งทอง (ภรัณยู โรจนวุฒิธรรม) หนุ่มหล่อที่อาศัยอยู่ที่หอแห่งนั้น แพนเค้กตกหลุมรักแท่งทองเข้าอย่างจัง แต่ก็เจออุปสรรคก้อนใหญ่ เพราะเจ๊ทั้งสามก็หลงรักแท่งทองเหมือนกัน
นักแสดง

จาตุรงค์ พลบูรณ์ รับบท เจ๊แต๋ว
เอกชัย ศรีวิชัย 	รับบท มดดำ
ยิ่งศักดิ์ จงเลิศเจษฎาวงศ์ รับบท เจ๊การ์ตูน
เจริญพร อ่อนละม้าย รับบท แพนเค้ก
วีรดิษฐ์ ศรีมาลัย รับบท  อาโคย (นะโม)
อาภาพร นครสวรรค์  รับบท แววสวาท มิรู้ลืม
คชาภา ตันเจริญ  รับบท สวนสวาท
ภรัณยู โรจนวุฒิธรรม  รับบท แท่งทอง
โซเฟีย ลา รับบท ผกากรอง
ชัยวัฒน์ ทองแสง รับบท เม่น  , หัวหน้าหมาป่า
กรรชัย กำเนิดพลอย รับบท เมย์เฟื่อง
บอล เชิญยิ้ม รับบท กลูตาไทโอน
โจอี้ เชิญยิ้ม รับบท แอลคาเนทีน
รัฐศาสตร์ รุ่งศิริทิพย์ รับบท ลูกน้องหมาป่า
ธนา สุทธิกมล รับบท บาทหลวง
งานสร้าง

ภาพยนตร์ใช้เวลาถ่ายทำทั้งหมด 20 วัน เพราะได้คิวของนักแสดงยาก โดยถ่ายทำไปแก้บทไปเรื่อย ๆ ต้องแก้ไขบทพลิกไปมาจนตัวละครครบ ทั้ง ๆ ที่บางคนไม่ได้เจอกัน โดยไม่ได้ถ่ายเจาะด้วยกัน ซึ่งจริง ๆ แล้ว หนังจะเสร็จตั้งแต่เดือนสิงหาคม - กันยายน พ.ศ. 2553 แต่ก็ต้องรอหนึ่งเดือน เพราะติดนักแสดงที่ไปต่างประเทศ จนปิดกล้องในเดือนตุลาคม พ.ศ. 2553
ลักษณะการทำงานไม่แตกต่างจากภาคเดิม คือ เป็นหนังที่ไม่มีบทสำเร็จรูปที่ใช้ในการถ่ายทำ โดยได้นักแสดงมาช่วยคิดบทพูด แต่ผู้กำกับต้องคิดไว้ก่อนว่าหนังจะไปทางไหน แล้วนักแสดงจะใส่บทพูดไป เนื้อเรื่องของเรื่องนี้ยังได้ล้อเลียนหนังแวมไพร์อย่าง Twilight ด้วย
ข้อพิพาท > ชื่อเรื่อง

ตอนแรกภาพยนตร์จะใช้ชื่อว่า หอแต๋วเจิดเตลิดแตก แต่ก็ยกเลิกไปเนื่องจากคิดว่าต้องมีคำว่า "หอแต๋วแตก" ซึ่งเป็นเอกลักษณ์ของหนัง ผู้กำกับพจน์ อานนท์ จึงได้ตั้งชื่อว่า "หอแต๋วแตก แหกชิมิ" เนื่องจากในภาคก่อนมีชื่อว่า "หอแต๋วแตก แหกกระเจิง" จึงน่าจะใช้ได้ แต่ด้วยความสนใจของสังคมบางส่วนจากการไม่ยอมรับคำว่า ชิมิ ที่เป็นแค่ภาษาพูด ไม่ได้มีส่วนในการใช้จริงจัง และ มีการตีความหมายไปต่างกัน โดยหากรวมคำว่า แหก กับ ชิมิ ที่มีความหมาย ทางคำที่ถูกต้อง คือ แหกใช่ไหม ทำให้เกิดความหมายที่ไม่สมควร และถูกตำหนิมาจากหน่วยงานหรือองค์กรที่เกี่ยวข้องกับการใช้ภาษาไทย จึงต้องทำการปรับเปลี่ยนทั้งรูปแบบ โปสเตอร์ คำขยายของหนังและอื่นไปเป็น คำว่า แหวก ที่ความหมายว่า เปิดดู แทนคำว่า แหก
ข้อพิพาท > การปรับเปลี่ยนโปสเตอร์

จากความเห็นของทีมพิจารณาภาพยนตร์ บางส่วนที่มีต่อภาพยนตร์ดังกล่าวนั้นทำให้โปสเตอร์ของ แท็ค - ภรัณยู โรจนวุฒิธรรม ที่ใส่กางเกงว่ายน้ำลงในโปสเตอร์ ได้มีการถูกสั่งให้ทำการแก้ไขโดยการใช้คอมพิวเตอร์กราฟิกเพื่อปกปิดของสงวน โดยอ้างเหตุผลว่า เป็นยั่วยุและก่อเกิดความไม่งามทางศีลธรรม โดยเกิดขึ้นในเรื่องอื่นๆ ที่มีการใช้ ภาพยั่วยุ และเปิดเผยสัดส่วนของร่างกาย
อีร์ฟาน ข่าน

| อีร์ฟาน ข่าน |
| --- | --- |
ข่านใน ค.ศ. 2015
เกิด: ซาฮับซาเด อีร์ฟาน อาลี ข่าน 7 มกราคม ค.ศ. 1967(1967-01-07) Tonk รัฐราชสถาน ประเทศอินเดีย
เสียชีวิต: 29 เมษายน ค.ศ. 2020(2020-04-29) (53 ปี) มุมไบ รัฐมหาราษฏระ ประเทศอินเดีย
ที่ฝังศพ: Versova Muslim Kabristan, มุมไบ
อาชีพ: นักแสดง
ปีปฏิบัติงาน: ค.ศ. 1985–2020
คู่สมรส: สุตาปา ซิคดาร์  (สมรส 1995)
บุตร: 2 คน, รวมบาบิล
รางวัล: ปัทมาศรี (2011)
เว็บไซต์: twitter.com/irrfank
อีร์ฟาน ข่าน (อักษรโรมัน: Irrfan Khan) ชื่อเกิด ซาฮับซาเด อีร์ฟาน อาลี ข่าน (Sahabzade Irfan Ali Khan; 7 มกราคม ค.ศ. 1967แม่แบบ:Spnd29 เมษายน ค.ศ. 2020) เป็นนักแสดงชาวอินเดียที่ทำงานให้กับภาพยนตร์อินเดีย อังกฤษ และอเมริกัน ข่านทำงานเป็นเวลามากกว่า 30 ปีและได้รับรางวัลหลายสาขา ทำให้เป็นหนึ่งในนักแสดงชั้นนำในภาพยนตร์โลก ใน ค.ศ. เขาได้รับรางวัลปัทมาศรี รางวัลพลเมืองที่สูงเป็นอันดับ 4 ของประเทศ In 2021, he was posthumously awarded the Filmfare Lifetime Achievement Award.
ข่านเปิดตัวตัวในภาพยนตร์ด้วยบทบาทเล็กใน Salaam Bombay! (1988) หลังจากนั้นจึงดิ้นรนหลายปี หลังแสดงนำในภาพยนตร์ The Warrior (2001) ของอังกฤษ เขามีความก้าวหน้าด้วยการแสดงนำในละคร Haasil (2003) และ Maqbool (2004) ความสำเร็จเพิ่มเติมมาจากการแสดงนำใน The Lunchbox (2013), Piku (2015) กับ Talvar (2015) และเป็นนักแสดงรองในภาพยนตร์ ดิ อะเมซิ่ง สไปเดอร์แมน (2012), ชีวิตอัศจรรย์ของพาย (2012), จูราสสิค เวิลด์ (2015) และ โลกันตนรก (2016) ของฮอลลีวูด บทบาทสำคัญอื่น ๆ ของเขาอยู่ใน Slumdog Millionaire (2008), New York (2009), Haider (2014) กับ Gunday (2014) และในรายการโทรทัศน์ In Treatment (2010)
ณ ค.ศ. 2017 ภาพยนตร์ของเขาทำรายได้ไป 3.643 พันล้านดอลลาร์สหรัฐ (₹237 พันล้าน) ในบ็อกซ์ออฟฟิศทั่วโลก ข่านได้รับการตรวจพบว่าเป็นโรคมะเร็งเน็ตในเดือนมีนาคม ค.ศ. 2018 และเสียชีวิตจากโรคนี้ในวันที่ 29 เมษายน ค.ศ. 2020
ชีวิตช่วงต้นและการศึกษา

ข่านเกิดในวันที่ 7 มกราคม ค.ศ. 1967 ที่ Tonk รัฐราชสถาน จากครอบครัวมุสลิมเชื้อสายปาทาน Saeeda Begum Khan แม่ของเขา มาจาก Tonk ส่วน Yaseen Ali Khan พ่อของเขามาจากหมู่บ้าน Khajuriya ในอำเภอ Tonk รัฐราชสถาน และทั้งคู่ทำธุรกิจยางรถยนต์
ชีวิตส่วนตัว

ณ วันที่ 23 กุมภาพันธ์ ค.ศ. 1995 ข่านแต่งงานกับสุตาปา ซิคดาร์ นักเขียนและผู้ที่จบจาก NSD ทั้งคู่มีลูกชายสองคนชื่อบาบิลและอายัน
ใน ค.ศ. 2012 เขาเปลี่ยนรู้สะกดชื่อจาก "Irfan" ไปเป็น "Irrfan" โดยกล่าวว่าเขาชอบเสียง "r" เพิ่มเติมในชื่อของตน ภายหลังจึงทิ้ง "ข่าน" จากชื่อ เนื่องจากตามการสัมภาษณ์ใน ค.ศ. 2016 เขาต้องการให้ผลงานกำหนดของเขา ไม่ใช่เชื้อสาย
แหล่งข้อมูลอื่น

อีร์ฟาน ข่าน ที่อินสตาแกรม
อีร์ฟาน ข่าน ที่อินเทอร์เน็ตมูวีเดตาเบส
แม่แบบ:Bollywood Hungama person
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  สหรัฐ  เช็กเกีย  เนเธอร์แลนด์  โปแลนด์ 
วิชาการ:  CiNii 
ศิลปิน:  มิวสิกเบรนซ์ 
ประชาชน:  Deutsche Biographie 
อื่น ๆ:  IdRef
สโมสรฟุตบอลอาร์แบค

สโมสรฟุตบอลราชบุรี มิตรผล อาร์แบค โดยเริ่มแรกได้ส่งทีมเข้าร่วมแข่งขันในนามของ ตลาดหลักทรัพย์แห่งประเทศไทย ก่อนทางกลุ่มของ ถิรชัย วุฒิธรรม (กลุ่มกรุงเทพมหานคร) ได้บริหารทีมและโอนสิทธิ์ให้ทาง มหาวิทยาลัยรัตนบัณฑิต เข้าบริหารต่อจนถึงปัจจุบัน โดยในผลงานในอดีตได้อันดับ 4 ในฤดูกาลปกติของการแข่งขันไทยลีก ฤดูกาลแรก และได้รองชนะเลิศในการแข่งขันเพลย์ออฟชิงชนะเลิศในฤดูกาลนั้น
ประวัติสโมสร

สโมสรฟุตบอลอาร์แบค ในอดีตได้ส่งลงแข่งขันครั้งแรกในนาม สโมสรสมาคมสมาชิกตลาดหลักทรัพย์ โดยเป็นความคิดริเริ่มของ เสรี จินตนเสรี กรรมการผู้จัดการตลาดหลักทรัพย์แห่งประเทศไทย (ในขณะนั้น) โดยมีเป้าหมายที่จะเลื่อนชั้นสู่การแข่งขัน ฟุตบอลชิงถ้วยพระราชทานประเภท ก. ให้ได้แบบปีต่อปี โดยรวบรวมนักเตะจากตัวแทน นายหน้าที่ลงทำการแข่งขันกีฬาภายในตลาดหลักทรัพย์ฯรวมไปถึง นักเตะจาก มหาวิทยาลัยธรรมศาสตร์, มหาวิทยาลัยศรีนครินทรวิโรฒ, และ วิทยาลัยเทคโนโลยีพณิชยการราชดำเนิน ส่งลงแข่งขัน ฟุตบอลชิงถ้วยพระราชทานประเภท ง. ในปี พ.ศ. 2535
ประวัติสโมสร > ถ้วย ง.

โดยหลังจากรวบรวมนักฟุตบอลที่ได้แล้ว จึงได้มอบหมายให้ ชลิต มาเปี่ยม เป็นผู้จัดการทีมและแต่งตั้ง อาจหาญ ทรงงามทรัพย์ ซึ่งในขณะนั้นเป็นผู้ช่วยผู้ฝึกสอนที่ สโมสรฟุตบอลธนาคารกรุงเทพ เป็นผู้ฝึกสอนเพื่อทำการลงแข่งขันใน ถ้วยพระราชทานประเภท ง. ในปี 2535
โดยนักฟุตบอลที่อยู่ร่วมทีมในในตอนนั้นส่วนใหญ่มาจาก วิทยาลัยเทคโนโลยีพณิชยการราชดำเนิน เกือบทั้งสี้น ไม่ว่าจะเป็น เทิดศักดิ์ ใจมั่น, วิมล จันทร์คำ, ธร สอระภูมิ, สุรศักดิ์  ใจมั่น เป็นต้น และยังได้ ศิริศักดิ์ แย้มแสง ผู้รักษาประตูทีมธนาคารกรุงเทพด้วย โดยผลงานของทีมในถ้วย ง. สโมสรฯสามารถเข้ารอบชิงชนะเลิศกับ สโมสรพนักงานยาสูบ และได้เลื่อนชั้นสู่ ถ้วย ค. ในปีถัดมา
ประวัติสโมสร > ถ้วย ค.

หลังจากที่ทีมได้เลื่อนชั้นมาเล่นใน ฟุตบอลชิงถ้วยพระราชทานประเภท ค. ในปี 2536 ทางทีม ได้ทาบทาม สุรชัย จตุรภัทรพงษ์ จาก สโมสรฟุตบอลธนาคารกสิกรไทย และ อรรถพล บุษปาคม จาก สโมสรฟุตบอลการท่าเรือแห่งประเทศไทย แต่ถูกปฏิเสธ อย่างไรก็ดี ถึงแม้พวกเขาจะไม่ได้ตัวนักฟุตบอลที่ต้องการ แต่ผลงานของทีมกลับทำได้อย่างน่าพอใจ โดยสามารถเข้าไปชิงชนะเลิศกับ สโมสรฟุตบอลธนาคารกรุงเทพฯพาณิชยการ ซึ่งมีนักเตะดัง อย่าง ตะวัน ศรีปาน อยู่ในทีม และสามารถเอาชนะได้ นับว่าเป็นเกียรติยศแรกของสโมสร
ประวัติสโมสร > ถ้วย ข. และการดึงผู้เล่นดาวดัง

หลังจากที่สโมสรคว้าตำแหน่งชนะเลิศ ถ้วยพระราชทานประเภท ค. และเลื่อนชั้นมาได้แล้วนั้น สโมสรเองได้รับการจับตามองจากสื่อกีฬาในสมัยนั้นอย่างหลีกเลื่ยงไม่ได้ จากการที่สโมสรได้ทุ่มทุน ซื้อนักฟุตบอลระดับทีมชาติไทย หลายรายเช่น สุรชัย จตุรภัทรพงษ์, อรรถพล บุษปาคม และ สามนักฟุตบอลดาวรุ่งจาก สโมสรราชประชา อย่าง ชุมพล สีน้ำเงิน, พัทยา เปี่ยมคุ้ม, และ พิเชษฐ์ เพียรซ้าย โดยเป็นจำนวนรวมทั้งสามคนรวม 80,000 บาท ณ ขณะนั้น
ซึ่งพอได้นักฟุตบอลระดับทีมชาติ ผสมกับ ตัวผู้เล่นเยาวชนของทีมที่ดันขึ้นมาจาก ฟุตบอลควีนสคัพ อย่าง รังสรรค์ วิวัฒน์ชัยโชค, พีรทรรศน์ โพธิ์เรือนดี, นิรุจน์ สุระเสียง เป็นต้น ทำให้ผลงานของทีมดีขึ้นและสามารถเข้าชิงชนะเลิศกับ สโมสรฟุตบอลองค์การโทรศัพท์แห่งประเทศไทย ซึ่งสโมสรสามารถเอาชนะได้ 2 ประตูต่อ 1 คว้าแชมป์ถ้วย ข. และได้สิทธิ์เลื่อนชั้นสู่ ถ้วย ก. ได้สำเร็จ
ประวัติสโมสร > ถ้วยพระราชทานประเภท ก. และ สู่ลีกอาชีพ

จนกระทั่งเลื่อนชั้นมาเล่นในฟุตบอลถ้วยพระราชทาน ก. ในปี 2538 สโมสรฯก็ได้สร้างสีสรรให้กับลีกฟุตบอลของเมืองไทย คือการที่สโมสรกล้าจ้างนักฟุตบอลต่างชาติมาเล่นให้กับทีม อย่าง อันติโน่ ดา ปิเอคาเต้ หรือ "'บรันเดา'" ชาว แองโกลา มาร่วมทีม และ เอ็ดสัน มาร์ติน ดา ซิลวา กองหน้าชาว บราซิล มาร่วมทีม และในปีแรกในการลงเล่นถ้วย ก. สโมสรทำผลงานได้ดี คือจบการแข่งขันด้วยอันดับรองชนะเลิศ โดยในปีนั้นทีมชนะเลิศได้แก่ สโมสรฟุตบอลธนาคารกสิกรไทย
จากการที่เป็นหนึ่งในทีมสมาชิกถ้วย ก. เมื่อฤดูกาลที่ผ่านมา ในปี พ.ศ. 2539 ทาง สมาคมกีฬาฟุตบอลแห่งประเทศไทยฯ ได้ริเริ่มจัดการแข่งขันฟุตบอลอาชีพเกิดขึ้น โดย สโมสรฯ นับว่าเป็นหนึ่งใน 18 ทีม บุกเบิกการแข่งขันฟุตบอลอาชีพครั้งแรกของเมืองไทย ทีมเองก็ได้เสริมทีมด้วยนักฟุตบอลระดับทีมชาติ เช่น ธนิศร์ อารีสง่ากุล, พิทยา สันตะวงศ์ หรือแม้กระทั่งนักฟุตบอลต่างชาติเช่น ออรันโด้ บรันเดา, มาเรน วาเลซี่ และสร้างสีสรรโดยดึงนักฟุตบอลจาก พม่า อย่าง อ่อง ไก เป็นต้น ทำให้สื่อในยุคนั้น มองว่าสโมสรอาจจะเป็นทีมเต็ง ในการเป็นแชมป์ลีก และในการแข่งขัน ไทยลีก ฤดูกาลแรก สโมสรฯจบอันดับที่ 4 ได้สิทธิ์เพลย์ ออฟโดยจบด้วยตำแหน่ง รองชนะเลิศ
ประวัติสโมสร > ประสบปัญหาทางการเงิน และ ตกชั้น

อย่างไรก็ดี แม้ทีมเองจะทำผลงานได้ดี แต่เพราะ วิกฤตการณ์การเงินในปี 2540 ทำให้ประสบปัญหาหนักด้านการเงิน โดย ทางทีม ได้รับข้อเสนอการเทกโอเวอร์จากสองกลุ่มทุนคือ บุญรอดบริวเวอรี และ กรุงเทพมหานคร ของ ถิรชัย วุฒิธรรม ซึ่งเป็นรองผู้ว่าราชการกรุงเทพมหานคร (ในขณะนั้น) ซึ่งสุดท้าย กลุ่มของกรุงเทพฯ ได้เทคโอเวอร์ทีม ในปี 2540 และลงแข่งในนามกรุงเทพมหานคร ตั้งแต่ ไทยลีก ครั้งที่ 2 อย่างไรก็ดีผลงานของทีมระหว่างนั้น ส่วนใหญ่อยู่ในโซนกลางตารางค่อนท้ายตาราง จนกระทั่งตกชั้นใน ฤดูกาล 2544/45 ซึ่งเป็นปีแรกที่รวมทีมเข้ากับทาง มหาวิทยาลัยรัตนบัณฑิต
ประวัติสโมสร > อาร์แบค เอฟซี

หลังจากตกชั้น ทางมหาวิทยาลัยฯ ได้สิทธิ์ขาดในการบริหารทีมอย่างเต็มตัว และ ย้ายสนามเหย้ามาเล่นใน สนามกีฬามหาวิทยาลัยรัตนบัณฑิต ซึ่งนับว่าทำผลงานส่วนใหญ่อยู่กลางตารางของลีก โดยใน ฤดูกาล 2552 วุฒิพงศ์ เกิดกุล ทำผลงานได้ดีเยี่ยม เป็นผู้ทำประตูสูงสุด ด้วยจำนวน 24 ประตูเท่ากับ มานิตย์ น้อยเวช ของ เพื่อนตำรวจ ก่อนที่เจ้าตัวจะย้ายไปร่วมทีม บางกอกกล๊าส ในฤดูกาลถัดมามีกระแสข่าวที่ว่า ทางอาร์แบคจะไปรวมทีมกับกลุ่มของเชียงใหม่ ยูไนเต็ด ณ ขณะนั้น ก่อนที่ภายหลังจะยกเลิกดีลและลงแข่งในนาม ของอาร์แบคตามเดิม อย่างไรก็ดีด้วยสภาพความพร้อมของทีมเองทำให้ทีมมีอันต้องตกชั้นลงไปเล่นใน ลีกภูมิภาค ดิวิชั่น 2 ใน ฤดูกาล 2554